চুনারুঘাট প্রতিনিধি ॥ চুনারুঘাটে নৈরাজ্যের প্রতিবাদে ইসলামী আন্দোলন বাংলাদেশের উদ্যোগে সাদা পতাকা হাতে নিয়ে মানববন্ধন কর্মসূচি পালন করা হয়েছে। গতকাল শুক্রবার বাদ আছর চুনারুঘাট মধ্যবাজারে এ ব্যতিক্রমধর্মী মানববন্ধন কর্মসূচি পালন করা হয়। এতে বক্তব্য রাখেন উপজেলা ইসলামী আন্দোলন বাংলাদেশের সভাপতি আলহাজ্ব ডাঃ কামাল উদ্দিন, মাওলানা আবু তৈয়ব, মাওলানা শিহাব উদ্দিন, মুক্তার হোসেন ও ইঞ্জিনিয়ার হুমায়ুন আহমেদ প্রমূখ। বক্তারা দুই নেত্রীর প্রতি সংলাপে বসার আহ্বান জানান।